KOMISSION PÄÄTÖS,
tehty 9 päivänä joulukuuta 1996,
erityistoimenpiteiden käyttöönotosta yleisvakuuden käytön väliaikaiseksi kieltämiseksi tiettyjen yhteisön ulkoisessa passituksessa suoritettavien kuljetusten osalta (96/743/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 249 artiklan,
ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna neuvoston asetuksella (EY) N:o 2153/96 (3), ja erityisesti sen 362 artiklan,
sekä katsoo, että
Espanjan kuningaskunnan tullihallinto on 4 päivänä huhtikuuta 1995 päivätyllä kirjeellä, jota on täydennetty 27 päivänä heinäkuuta 1995 päivätyllä kirjeellä, pyytänyt komissiolta suostumusta yleisvakuuden käytön väliaikaiseen kieltämiseen harmonoidun järjestelmän nimikkeeseen 2402.20 kuuluvien savukkeiden yhteisön ulkoisessa passituksessa suoritettavien kuljetusten osalta; se sai kyseisen suostumuksen komission päätöksellä N:o 95/521/EY (4), Espanja toteutti kieltotoimenpiteen, joka tuli voimaan 1 päivästä helmikuuta 1996 kaikissa jäsenvaltioissa,
Saksan liittotasavallan tullihallinto on 6 päivänä syyskuuta 1995 päivätyllä kirjeellä pyytänyt komissiolta suostumusta yleisvakuuden käytön väliaikaiseen kieltämiseen tiettyjen tavaroiden yhteisön ulkoisessa passituksessa suoritettavien kuljetusten osalta; se sai kyseisen suostumuksen komission päätöksellä N:o 96/37/EY (5), Saksa toteutti kieltotoimenpiteen, joka tuli voimaan 1 päivästä huhtikuuta 1996 kaikissa jäsenvaltioissa,
komission asetuksen (EY) N:o 482/96 (6) 2 artiklalla on jatkettu 31 päivään joulukuuta 1996 Espanjan ja Saksan komission asetuksen (ETY) N:o 2454/93 vanhan 360 artiklan nojalla toteuttamia toimenpiteitä yleisvakuuden käytön väliaikaiseksi kieltämiseksi,
huolimatta asetuksessa (EY) N:o 482/96 yhteisön tasolla säädetyistä säännöksistä, joilla mahdollistetaan tiettyjen reittien käytön määrääminen ja määrätoimipaikan vaihdon kieltäminen sekä yleisvakuuden käyttöä koskevan järjestelmän lujittaminen, edellä mainittujen tavaroiden yhteisön ulkoisessa passituksessa suoritettaviin kuljetuksiin liittyy edelleen lisääntynyt petosten vaara,
samalla asetuksella kyseinen 360 artikla korvataan uudella 362 artiklalla, jossa otetaan komission uusi toimenpiteiden toteuttamismenettely yleisvakuuden käytön väliaikaiseksi kieltämiseksi,
kyseisiin kuljetuksiin liittyvien taloudellisten etujen turvaaminen tekee tarpeelliseksi toimenpiteiden säilyttämisen yhteisön tasolla kyseisen turvaamisen mahdollisimman suuren tehokkuuden takaamiseksi,
tavaroiden kuljetukseen, joiden määrä alittaa tietyn kynnyksen, ei liity lisääntynyttä petosten vaaraa, ja
tässä asetuksessa säädetyt toimenpiteet ovat tullikoodeksikomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kielletään väliaikaisesti yleisvakuuden käyttäminen asetuksen (ETY) N:o 2454/93 362 artiklan 1 kohdan mukaisesti niiden yhteisön ulkoisessa passituksessa suoritettavien kuljetusten osalta, jotka koskevat
- harmonoidun järjestelmän alanimikkeeseen 2402.20 kuuluvia savukkeita, kun kuljetettava määrä on suurempi kuin 35 000 kappaletta,
ja
- tämän päätöksen liitteessä esitettyjä muita kuin yhteisön tavaroita, kun kuljetettava määrä on suurempi kuin kyseisen liitteen 3 sarakkeessa määrätty määrä.
2 artikla
Jos useita eri 1 artiklan toisessa luetelmakohdassa mainittuja tavaralajeja ilmoitetaan passitusmenettelyä varten yhdellä ainoalla asiakirjalla ja vaikka liitteen 3 sarakkeessa mainittuja määriä ei ylitetä kunkin tavaralajin osalta, kielletään yleisvakuuden käyttö, jos lähetyksestä mahdollisesti kannettavien tullien ja muiden maksujen yhteismäärä on suurempi kuin 7 000 ecua.
3 artikla
Tämä päätös on osoitettu kaikille jäsenvaltioille.
4 artikla
Tämä päätös julkaistaan Euroopan yhteisöjen virallisessa lehdessä asetuksen (ETY) N:o 2454/93 362 artiklan 2 kohdan mukaisesti. Päätös tulee voimaan 1 päivänä tammikuuta 1997.
Tehty Brysselissä 9 päivänä joulukuuta 1996.